‘દેવોં કે દેવ મહાદેવ’માં જોવા મળેલી જોડી મોહિત રૈના અને મૌની રૉય ૨૦૧૧થી રિલેશનશિપમાં છે. તેઓ પાર્ટીમાં, ફિલ્મના સ્ક્રીનિંગમાં કે અન્ય કોઈ ઇવેન્ટમાં પણ સાથે જ જોવા મળે છે. થોડા સમય પહેલાં મૌનીની આંગળીમાં હીરાની વીંટી દેખાતાં એવી વાતો ચાલી હતી કે તેમણે સગાઈ કરી લીધી છે, પરંતુ હાલમાં એવી વાતો ચાલી રહી છે કે તેમના સંબંધોમાં હવે ખટાશ આવી ગઈ છે. એ વિશે વધુ જણાવતાં સૂત્રએ કહ્યું હતું કે ‘મૌનીની ‘નાગીન’ના કો-સ્ટાર અર્જુન બિજલાણી સાથેની તેની વધી રહેલી નજદીકિયાંને લઈને તેમની વચ્ચે ખૂબ ઝઘડા ચાલી રહ્યા છે. અર્જુનની ક્રિકેટ-ટીમની એક મેમ્બર ખૂબ અપસેટ છે, કારણ કે મૌનીને ક્રિકેટ રમતાં પણ આવડતું ન હોવા છતાં અર્જુન તેને ગ્રાઉન્ડ પર ખૂબ મહત્વ આપી રહ્યો છે.’